
VENDIM
Nr. 17/2018

PËR MOSMIRATIMIN E PROJEKTLIGJIT “PËR STATUSIN E MINATORIT (PUNONJËSVE TË MINIERAVE NË NËNTOKË)”

Në mbështetje të neneve 78 e 83, pika 1, të Kushtetutës dhe të neneve 38, pika 6, dhe 55 të Rregullores së Kuvendit,

KUVENDI
I REPUBLIKËS SË SHQIPËRISË

VENDOSI:

I. Mosmiratimin e projektligjit “Për statusin e minatorit (punonjësve të minierave në nëntokë)”.
II. Ky vendim hyn në fuqi menjëherë.

KRYETARI
Gramoz Ruçi

Miratuar në datën 8.2.2018

VENDIM
Nr. 18/2018

PËR ZGJEDHJEN E ANËTARËVE TË KËSHILLIT TË LARTË GJYQËSOR, SIPAS LIGJIT NR. 115/2016, “PËR ORGANET E QEVERISJES SË SISTEMIT TË DREJTËSISË”

Në mbështetje të pikës 8, të nenit 147, të Kushtetutës dhe të pikës 16, të nenit 35, të ligjit nr. 115/2016, “Për organet e qeverisjes së sistemit të drejtësisë”,

KUVENDI
I REPUBLIKËS SË SHQIPËRISË

VENDOSI:

I. Të konsiderojë të zgjedhur kandidatët e listës së tretë në bllok për anëtarë të Këshillit të Lartë Gjyqësor, që ka rezultuar nga hedhja e shortit në nënkomisionin “Për përzgjedhjen e kandidatëve për anëtarë të Këshillit të Lartë Gjyqësor dhe Këshillit të Lartë të Prokurorisë”, për shkak të mosarritjes së shumicës prej dy të tretave të votave të të gjithë anëtarëve të Kuvendit, si vijon:


1. Fatmira Luli			 	 (nga avokatia)
2. Alban Toro				 (nga avokatia)
3. Erjon Muharremaj		 (nga trupa e pedagogëve)
4. Maksim Qoku 			 (nga trupa e pedagogëve)
5. Naureda Llagami 		 (nga shoqëria civile).
II. Ky vendim hyn në fuqi menjëherë dhe botohet në Fletoren Zyrtare. 

KRYETARI
Gramoz Ruçi

Miratuar në datën 8.2.2018

VENDIM
Nr. 19/2018

PËR ZGJEDHJEN E ANËTARËVE TË KËSHILLIT TË LARTË TË PROKURORISË, SIPAS LIGJIT NR. 115/2016, “PËR ORGANET E QEVERISJES SË SISTEMIT TË DREJTËSISË”

Në mbështetje të pikës 8, të nenit 149, të Kushtetutës dhe të pikës 16, të nenit 35, të ligjit nr. 115/2016, “Për organet e qeverisjes së sistemit të drejtësisë”,

KUVENDI
I REPUBLIKËS SË SHQIPËRISË

VENDOSI:

I. Të konsiderojë të zgjedhur kandidatët e listës së tretë në bllok për anëtarë të Këshillit të Lartë të Prokurorisë, që ka rezultuar nga hedhja e shortit në nënkomisionin “Për përzgjedhjen e kandidatëve për anëtarë të Këshillit të Lartë Gjyqësor dhe Këshillit të Lartë të Prokurorisë”, për shkak të mosarritjes së shumicës prej dy të tretave të votave të të gjithë anëtarëve të Kuvendit, si vijon:
1. Nurihan Meta (Seiti) 	(nga avokatia)
2. Tartar Bazaj 				(nga avokatia)
3. Gent Ibrahimi 			(nga trupa e pedagogëve)
4. Sandër Beci 				(nga trupa e pedagogëve)
5. Alfred Balla 				(nga shoqëria civile).
II. Ky vendim hyn në fuqi menjëherë dhe botohet në Fletoren Zyrtare. 

KRYETARI
Gramoz Ruçi

Miratuar në datën 8.2.2018  

REZOLUTË
PËR QËNDRIMIN E SHQIPËRISË MBI STATUSIN E JERUSALEMIT

Kuvendi i Shqipërisë:
Duke synuar ruajtjen e paqes, sigurisë, stabilitetit, mirëkuptimit dhe bashkëpunimit në rajonin e Lindjes së Mesme;
Duke besuar te nevoja e kontributit të përbashkët të shteteve dhe popujve në mbrojtje të vlerave, lirisë dhe parimeve universale, të mishëruara në Kartën e Kombeve të Bashkuara dhe dokumente të tjera themelore;
Duke vlerësuar përpjekjet e komunitetit ndërkombëtar dhe partnerëve tanë strategjikë, SHBA dhe BE, në mënyrë të veçantë Udhërrëfyesin e propozuar nga Kuarteti për gjetjen e një zgjidhjeje paqësore të konfliktit në Lindjen e Mesme;
Duke rikonfirmuar miqësinë dhe partneritetin ndaj shtetit të Izraelit;
Duke shprehur miqësinë ndaj popullit palestinez e duke përkrahur aspiratat e tij për një të ardhme më të mirë dhe njëkohësisht të drejtën për të pasur një shtet të qëndrueshëm përmes përpjekjeve diplomatike, në funksion të paqes e sigurisë në rajonin e Lindjes së Mesme; 
Duke iu referuar rezolutave të Këshillit të Sigurimit të OKB-së, në mënyrë të veçantë, 242 (1967), 476 (1980), 478 (1980), 1397 (2002), 1515 (2003), 1850 (2008) dhe 2334 (2016), si dhe rezolutave përkatëse të Asamblesë së Përgjithshme të OKB-së, të miratuara ndër vite lidhur me situatën në Lindjen e Mesme, të cilat ritheksojnë nevojën e vijimësisë së përpjekjeve për zgjidhjen e konfliktit përmes bisedimeve; 
Duke pasur parasysh pozicionin e qëndrueshëm të Shqipërisë në strukturat e OKB-së në lidhje me procesin e paqes në Lindjen e Mesme, të linjëzuar plotësisht me qëndrimet e Bashkimit Europian që nga viti 2007;
Duke mbështetur pa rezerva procesin e paqes përmes bisedimeve mes Izraelit dhe Autoritetit Palestinez, bazuar në formulën e dy shteteve, në paqe me njëri-tjetrin e me vendet e rajonit; 
	Duke dënuar demonstrimin e dhunës kundër civilëve, përfshirë nxitjen e urrejtjes mes komuniteteve, shkatërrimit të pronës dhe akteve terroriste;

Kuvendi i Shqipërisë:
I kërkon Qeverisë që, në përputhje me interesin kombëtar, të vijojë të bashkëpunojë për forcimin e paqes, sigurisë dhe bashkëpunimit në tërë rajonin e Lindjes së Mesme, me aleatët dhe partnerët strategjikë, në radhë të parë Shtetet e Bashkuara të Amerikës dhe Bashkimin Europian.

Miratuar në datën 8.2.2018

KRYETARI
Gramoz Ruçi

DEKRET
Nr. 10725, datë 8.2.2018

PËR DHËNIE TË SHTETËSISË SHQIPTARE

Në mbështetje të nenit 92, pika “c”, dhe nenit 93 të Kushtetutës, si dhe nenit 9 e nenit 20, të ligjit nr. 8389, datë 5.8.1998, “Për shtetësinë shqiptare”, të ndryshuar, bazuar edhe në propozimin e Ministrisë së Brendshme dhe Ministres së Arsimit, Sportit dhe Rinisë,

DEKRETOJ:

Neni 1

U jepet shtetësia shqiptare, me kërkesë të tyre, personave të mëposhtëm:
1. Zerrin Zeki Guleç (Hacivelioğlu)
2. Kseniia Andrey Oleneva
3. Michael Bruno Walter Bruno Benz
4. Sahar Mohd Adnan Albaba
5. Marina Nikolai Shkalikova
6. Yasemin Recep Rruga (Büyükkaba)
7. Ender Yüksel Altinbaş
8. Burim Ramazan Sefadini
9. Arbnor Fatmir Mucolli

Neni 2

Ky dekret hyn në fuqi menjëherë.

PRESIDENTI I REPUBLIKËS SË SHQIPËRISË
Ilir Meta



URDHËR
Nr. 47/1, datë 11.1.2018

PËR MIRATIMIN E RREGULLORES “PËR ORGANIZIMIN, TË DREJTAT, DETYRAT DHE FUNKSIONIMIN E KOMISIONIT MJEKËSOR TË CAKTIMIT TË AFTËSISË PËR PUNË, PËR VLERËSIMIN E PERSONAVE ME AFTËSI TË KUFIZUARA DHE KOMISIONIT MJEKËSOR TË PËRCAKTIMIT TË VERBËRISË”

Në mbështetje të nenit 102, pika 4, të Kushtetutës së Republikës së Shqipërisë, nenit 4, pika 3, dhe nenit 7, të ligjit nr. 9355, datë 10.3.2005, “Për ndihmën dhe shërbimet shoqërore”, të ndryshuar, të nenit 15, të ligjit nr. 8626, datë 22.6.2000, “Statusi i invalidit paraplegjik dhe tetraplegjik”, të ndryshuar, të ligjit nr. 8098, datë 28.3.1996, “Për statusin e të verbrit”, të ndryshuar, vendimit nr. 813, datë 29.12.2017, të Këshillit të Ministrave, “Për disa ndryshime dhe shtesa në vendimin nr. 618, datë 7.9.2006, të Këshillit të Ministrave, “Për përcaktimin e kritereve, dokumentacionit dhe masës së përfitimit të pagesës për personat me aftësi të kufizuar”, vendimit nr. 671, datë 15.2.2000, të Këshillit të Ministrave, “Për krijimin e Komisionit Mjekësor të Përcaktimit të Verbërisë”, vendimit nr. 505, datë 10.6.2015, të Këshillit të Ministrave, “Për organizimin, funksionimin dhe shpërblimin e Komisioneve Eprore të Caktimit të Aftësisë për Punë”,

URDHËROJ:

1. Miratimin e Rregullores “Për organizimin, të drejtat, detyrat dhe funksionimin e Komisionit Mjekësor të Caktimit të Aftësisë për Punë, për vlerësimin e personave me aftësi të kufizuara dhe Komisionit Mjekësor të Përcaktimit të Verbërisë”, bashkëngjitur këtij urdhri, si pjesë përbërëse e tij.
2. Ngarkohen Shërbimi Social Shtetëror, institucionet e varësisë dhe institucionet shëndetësore të specializuara për zbatimin e këtij urdhri.
3. Rregullorja nr. 75, datë 11.1.2002, “Për organizimin, funksionimin, të drejtat dhe detyrat e Komisionit Mjekësor të Përcaktimit të Verbërisë”, shfuqizohet. 
Ky urdhër hyn në fuqi menjëherë. 

MINISTRI I SHËNDETËSISË DHE MBROJTJES SOCIALE
Ogerta Manastirliu

RREGULLORE
 “PËR ORGANIZIMIN, TË DREJTAT, DETYRAT DHE FUNKSIONIMIN E KOMISIONIT MJEKËSOR TË CAKTIMIT TË AFTËSISË PËR PUNË, PËR VLERËSIMIN E PERSONAVE ME AFTËSI TË KUFIZUARA DHE KOMISIONIT MJEKËSOR TË PËRCAKTIMIT TË VERBËRISË”

(Miratuar me urdhrin e ministrit nr... datë ..2018)
I. Organizimi i Komisioneve Mjekësore të Vlerësimit të personave me aftësi të kufizuara
1. Komisioni Mjekësor i Caktimit të Aftësisë për Punë, për vlerësimin e personave me aftësi të kufizuara (më poshtë do të quhet KMCAP), është organ mjekësor dhe ligjor, që e mbështet veprimtarinë e tij në dispozitat ligjore të ligjit nr. 9355, datë 10.3.2005, “Për ndihmën dhe shërbimet shoqërore”, të ndryshuar dhe vendimit nr. 618, datë 7.9.2006, të Këshillit të Ministrave, “Për përcaktimin e kritereve, dokumentacionit dhe masës së përfitimit të pagesës për personat me aftësi të kufizuara”, të ndryshuar. KMCAP e ushtron aktivitetin e tij pranë Shërbimit Social Shtetëror (SHSSH) dhe përgjigjet para SHSSH-së për aktivitetin që kryen.
2. KMCAP-i Rajonal ngrihet në Drejtorinë Rajonale të Shërbimit Social Shtetëror (DRSHSSH). KMCAP-i Rajonal përbëhet nga pesë anëtarë. Anëtarë të komisioneve zgjidhen mjekë specialistë, që kanë njohuri shumë të mira në specialitetin e tyre dhe eksperiencë mbi 5-vjet. Mjeku i DRSHSSH-së është anëtar i KMCAP-it Rajonal.
Mbështetur në detyrimet që rrjedhin nga konventat e miratuara dhe detyrimi ligjor për një shërbim cilësor ndaj kësaj kategorie, KMCAP-et kanë në përbërje të tyre mjekë nga disa specialitete, në raport me prevalencën e diagnozave që shqyrtojnë.
Mbështetur në strukturën e personave me aftësi të kufizuara në qark, anëtarët e KMCAP-eve duhet të kenë këto specialitete: kardiolog dhe/ose internist (reumatolog, nefrolog, pneumoftiziatër, endokrinolog etj.), ortoped, pediatër, neurolog, psikiatër dhe okulist.
Numri, llojet e specialiteteve dhe anëtarët e KMCAP-it caktohen nga Shërbimi Social Shtetëror dhe miratohen nga Ministri i Shëndetësisë dhe Mbrojtjes Sociale. KMCAP-i Rajonal e fillon aktivitetin e tij pas miratimit nga SHSSH-ja.
Çdo ndryshim në KMCAP-in Rajonal, lidhur me llojin e specialitetit dhe numrin e specialistëve bëhet pas propozimit nga Shërbimi Social Shtetëror. Përbërja e KMCAP-eve rinovohet me rotacion çdo vit me urdhër të ministrit të Shëndetësisë dhe Mbrojtjes Sociale. 
3. Komisioni Mjekësor i Përcaktimit të Verbërisë (më poshtë do të quhet KMPV) ngrihet dhe funksionon pranë Shërbimit Social Shtetëror, si dhe përgjigjet përpara tij për aktivitetin që kryen. Ky komision përbëhet nga 5 anëtarë (kryetari dhe 4 anëtarë), tre nga anëtarët e të cilit duhet të jenë mjekë okulistë me përvojë në këtë specialitet, të cilët miratohen nga Shërbimi Social Shtetëror. Njëri nga anëtarët është mjek pranë Shërbimit Social Shtetëror, një anëtar është përfaqësues i Shoqatës së të Verbërve. Përbërja e KMPV-së rinovohet me rotacion çdo vit me urdhër të ministrit të Shëndetësisë dhe Mbrojtjes Sociale.
4. KMCAP-et Eprore të specializuara ngrihen dhe funksionojnë në Drejtorinë e Përgjithshme të SHSSH-së. Numri, llojet e specialiteteve dhe anëtarët e komisioneve (mjekë specialistë me grada shkencore), caktohen nga VKM-ja nr. 505, datë. 10.6.2015, “Për organizimin, funksionimin dhe shpërblimin e Komisioneve Eprore të Përcaktimit të Aftësisë për Punë”.
5. Për të shqyrtuar dokumentacionin e personave që kërkojnë të përfitojnë pagesë të aftësisë së kufizuar, KMCAP-et Rajonale dhe KMPV-ja mblidhen jo më pak se tri herë në muaj, ndërsa KMCAP-et Eprore (të shëndetit mendor, sëmundjeve të përgjithshme, statusi paratetraplegjik, verbërisë) jo më pak se një herë në muaj. Për këtë qëllim, anëtarët e KMCAP-ve, për ditët që janë në komisione, lirohen nga detyra e përditshme dhe punojnë pranë organeve të Shërbimit Social Shtetëror.
Relatorët e KMCAP-eve Eprore (të shëndetit mendor, sëmundjeve të përgjithshme, statusit paratetraplegjik, verbërisë) aktivizohen me ekipe kontrolli sipas problematikave që shfaqen.
Relatorëve të KMCAP-eve Eprore dhe mjekëve të DRSHSSH (u mundësohen kualifikime për ngritje profesionale të vazhdueshme).
II. Të drejtat dhe detyrat e KMCAP-eve 
Anëtarët e KMCAP-eve kanë për detyrë të njohin legjislacionin në fuqi, kriteret mjekësore për vlerësimin e personave me aftësi të kufizuara, si dhe t’i zbatojnë ato drejt, saktë e me përgjegjësi profesionale.
Gjatë zhvillimit të seancës, anëtarët e KMCAP-eve studiojnë praktikën me dokumentacionin e plotësuar sipas rregullores për caktimin, administrimin dhe pagesat e aftësisë së kufizuar, gjykojnë nëse plotësohen ose jo kushtet ligjore për përfitim, marrin të dhëna për ecurinë e sëmundjes dhe kohën e fillimit të trajtimit dhe në bazë të këtyre të dhënave marrin vendim mbi:
Grupin e përfitimit (i) grupi i parë, në të cilën vlerësohen personat me aftësi të kufizuara që kanë nevojë për përkujdesje, (ii) grupi i dytë, në të cilën vlerësohen personat me aftësi të kufizuara, që nuk kanë nevojë për përkujdesje, si dhe afatet e përfitimit për secilin grup. 
Përveç grupit të përfitimit përcaktohet nevoja për paketën higjieno-sanitare, sipas përcaktimeve në VKM-në nr. 78, datë 7.2.2007, “Për masën, kriteret dhe procedurat e përftimit të një paketë të veçantë higjieno-sanitare, për invalidët paraplegjikë dhe tetraplegjikë”, të ndryshuar.
Dokumentacioni dërgohet pranë Drejtorisë Rajonale të Shërbimit Social Shtetëror në përfundim të vlerësimit, me qëllim që DRSHSSH-ja, për personat aplikues, të hedh këtë dokumentacion brenda 10 ditëve nga data e vlerësimit/rivlerësimit në arkivin elektronik. Dosja e përfituesit, e shoqëruar me njoftimin për vendimin, përcillet nga DRSHSSH-së pranë njësisë administrative.
II/1. Të drejtat dhe detyrat e veçanta të KMCAP-eve Rajonale 
- Cakton drejt dhe në përputhje me dokumentacionin shëndetësor të aplikantëve, si dhe në mbështetje të kritereve mjekësore, përfitimin e pagesave të aftësisë së kufizuar.
- Vlerëson shkakun e aftësisë së kufizuar nga sëmundje e përgjithshme, sëmundje të shëndetit mendor, përfitimet nga statusi paratetraplegjik, kohën e fillimit të pagesës, periudhën e përfitimit, si edhe afatin e rivlerësimit.

- Propozon drejtimet për riaftësimin profesional të personit me aftësi të kufizuara.
- Kryen studime mbi gjendjen dhe ecurinë, si edhe problematikat e aftësisë së kufizuar në qark.
II/2. Të drejtat dhe detyrat e veçanta të KMPV-së
- Anëtarët e KMPV-së kanë për detyrë të njohin legjislacionin në fuqi, kriteret mjekësore për përfitimet e statusit të të verbrit dhe t’i zbatojnë ato sa më drejt. 
- Anëtarët e KMPV-së para zhvillimit të seancës së komisionimit, studiojnë dosjet e aplikuesve për përfitimin e statusit të të verbrit dhe marrin vendim nëse përfitojnë apo jo nga ligji 8098, datë 23.8.1996, “Për statusin e të verbrit”, përcaktojnë shkakun e dëmtimit të shikimit, shkallën e humbjes së tij dhe nëse ka mundësi riaftësimi edhe mënyrën që duhet ndjekur për riaftësim.
- Caktojnë grupin e përfitimit nga ky status: (i) grupi i parë, në të cilën vlerësohen personat e verbër që kanë nevojë për përkujdesje, (ii) grupi i dytë, në të cilën vlerësohen personat e verbër që nuk kanë nevojë për përkujdesje, si dhe afatet e përfitimit për çdo grup.
- Kryejnë studime mbi gjendjen dhe ecurinë e përfituesve nga statusi i të verbrit dhe përcaktojnë drejtimet dhe rrugët e përmirësimit të treguesve, si dhe përsosin vazhdimisht kriteret mjekësore për përfitimin e këtij statusi.
- Dërgojnë menjëherë dokumentacionin pranë Drejtorisë së Komisionimit të Aftësisë së Kufizuar në Shërbimin Social Shtetëror, në përfundim të vlerësimit/rivlerësimit të verbërisë, për hedhjen e tij brenda 30 ditëve nga data e vlerësimit/rivlerësimit në arkivin elektronik. Dosja e përfituesit, e shoqëruar me njoftimin për vendimin, përcillet nga DRSHSSH-ja pranë njësisë administrative.
II/3. Të drejta dhe detyra të veçanta të KMCAP-eve Eprore të specializuara
- Shqyrton dhe zgjidh kërkesat e personave me aftësi të kufizuara, që apelojnë vendimet e KMCAP-eve Rajonale, si edhe shqyrton dhe zgjidh rastet e dërguara me divergjencë nga KMCAP-et Rajonale.
- Studion praktikat e dërguara nga Kontrolli i Shërbimit Social Shtetëror, merr masa për plotësimin e tyre, thërret dhe viziton rastin në mbledhjen e radhës dhe, në varësi të problematikave të konstatuara dhe gjendjes shëndetësore, merr vendim për vlerësimin e aftësisë së kufizuar. Relatorët e KMCAP-eve krijojnë grupe kontrolli, të cilat kontrollojnë aktivitetin e KMCAP- eve Rajonale dhe bën vlerësime mbi punën e kryer. Kur evidenton shkelje të dispozitave ligjore, akteve nënligjore, si edhe të kritereve mjekësore orientuese për caktimin e përfitimit të pagesave të aftësisë së kufizuar, mban akt konstatimi për gjetjet dhe merr masa në zbatim të ligjit.
- Sipas natyrës dhe rëndësisë së shkeljeve urdhëron KMCAP-in Rajonal që të rivlerësojë përfituesit dhe të rregullojë vendimet, ku caktimi i pagesës së aftësisë së kufizuar ka qenë i kundërligjshëm ose organizon vetë në rajon apo në SHSSH, një seancë të veçantë për rikontrollin e tyre. Në këto raste, KMCAP-i, për çdo individ që do të rivlerësojë, merr vendim të ri për vlerësimin e aftësisë së kufizuar.
- Kryen studime mbi gjendjen dhe ecurinë e sëmundshmërisë dhe cakton drejtimet dhe rrugët për përmirësimin e treguesve.
III. Rregullat e drejtimit, mënyra e shqyrtimit dhe marrja e vendimit në KMCAP, KMPV dhe KMCAP-in Epror.
III/1. Rregullat e drejtimit, mënyra e shqyrtimit dhe marrja e vendimit në Komisionet Mjekësore të Vlerësimit të Aftësisë së Kufizuar (KMCAP).
1. Personat që pretendojnë të përfitojnë pagesë të aftësisë së kufizuar janë vetëm personat që plotësojnë kushtet sipas ligjit nr. 9355, datë 10.3.2005, “Për ndihmën dhe shërbimet shoqërore”, të ndryshuar, VKM-së nr. 618, datë. 7.9.2006, “Për përcaktimin e kritereve, dokumentacionit dhe masës së përfitimit të pagesës për personat me aftësi të kufizuara”, të ndryshuar me VKM-në nr. 813, datë 29.12.2017. Drejtimi për në KMCAP përfshin:
a) “Fletëdrejtimin për në KMCAP” si dokumenti kryesor mjekësor, që pasqyron gjendjen shëndetësore dhe që jep të drejtën për t’u drejtuar në organet e Shërbimit Social Shtetëror, për efekt përfitimi sipas ligjit nr. 9355, datë 10.3.2005, “Për ndihmën dhe shërbimet shoqërore”, të ndryshuar. Ky dokument plotësohet saktë, qartë dhe me përgjegjësi nga mjeku kurues, duke iu përgjigjur plotësisht rubrikave që ka formati dhe duke shënuar ID-në e personit. Në përfundim, ky dokument nënshkruhet me emrin e mbiemrin e mjekut kurues, shefit të pavijonit apo klinikës, shefit të shërbimit dhe drejtuesit të institucionit.
b) Nga institucionet mjekësore të specializuara me shtretër (spitali), kur dokumentacioni i të sëmurit drejtohet në KMCAP-i për herë të parë, përmban “Fletëdrejtimin për në KMCAP”. Pajisja ose jo me këtë dokument vendoset në vizitën e përgjithshme ose në konferencën klinike të drejtuar nga shefi i klinikës ose shefi i shërbimit. Vendimi i marrë duhet të pasqyrohet edhe në kartelën klinike e të firmoset nga mjeku kurues, shefi i pavijonit apo shefi i klinikës dhe, në mungesë të tij, shefi i shërbimit.
c) Nga Komisionet Mjekësore (KM), kur i sëmuri paraqitet për herë të parë në KMCAP dhe vuan nga sëmundje të syve, kirurgjikale, ortopedike, gjendje pas djegies dhe shëndetit mendor (raste që nuk përbëjnë trajtim në institucione me shtretër). Në këto raste lëshohet “Fletëdrejtimi për në KMCAP”, që plotësohet saktë, qartë dhe me përgjegjësi, duke përmbushur të gjitha kërkesat e formatit dhe të shënohet ID-ja e personit. Në të gjitha rastet, fleta e drejtimit të plotësohet në formë elektronike.
Kur personi pretendon për gjendje shëndetësore të rënduar, lëshohet “Fletëdrejtimi për në KMCAP” nga institucionet shëndetësore të specializuara ose Komisionet Mjekësore, të cilat dërgojnë dokumentacionin zyrtarisht për komisionim.
Nga specialistët, konsultat ose spitali, kur rivlerësohet dokumentacioni i të sëmurit, duke lëshuar “Epikrizë përcjellëse”, që plotësohet saktë, qartë dhe me përgjegjësi, duke evidentuar gjendjen shëndetësore të personit me aftësi të kufizuara nga vlerësimi i fundit deri në rivlerësimin e radhës. 
Fleta e drejtimit për në KMCAP dhe Epikriza përcjellëse shoqërohen me analiza dhe ekzaminime, me përgjigje zyrtare të interpretuara nga mjeku specialist, që janë të domosdoshme, për evidentimin e plotë të gjendjes shëndetësore të individit.
2. Dokumentacioni për vlerësimin e aftësisë së kufizuar përfshin fletën e drejtimit për në  KMCAP të lëshuar nga institucioni shëndetësor i specializuar me shtretër (spitali). 
Dokumentacioni për rivlerësimin e aftësisë së kufizuar përfshin epikrizën në bazë të rekomandimit të mjekut të familjes. 
Dokumentacioni për vlerësimin/rivlerësimin e aftësisë së kufizuar, së bashku me kopje të dokumentit të identifikimit, dërgohet brenda 5 ditëve nga institucioni shëndetësor, pranë njësisë administrative ku individi ka vendbanimin. 
Kur dosja vlerësohet për herë të parë, fleta e drejtimit për në KMCAP shoqërohet me analiza dhe ekzaminime, me përgjigje zyrtare të interpretuara nga mjeku specialist, që janë të domosdoshme për evidentimin e plotë të gjendjes shëndetësore të individit.
Kur dosja rivlerësohet, Epikriza përcjellëse shoqërohet me analiza dhe ekzaminime shtesë, me përgjigje zyrtare të interpretuara nga mjeku specialist, që janë të domosdoshme për evidentimin e plotë të gjendjes shëndetësore të individit.
3. Mjeku i DRSHSSH-së merr me procesverbal nga protokolli i Drejtorisë Rajonale praktikën e kompletuar të dosjeve që vlerësohen për herë të parë, bën verifikimet e nevojshme të dokumentacionit mjekësor, dhe brenda 30 ditëve KMCAP-i shqyrton dosjen. 
Në rivlerësimin e dosjeve, mjeku i DRSHSSH-së merr me procesverbal nga administratori shoqëror dokumentacionin e plotë ekzistues, si dhe Epikrizën përcjellëse, e cila shoqërohet me analiza dhe ekzaminime, me përgjigje zyrtare të interpretuara nga mjeku specialist, që janë të domosdoshme për evidentimin e plotë të gjendjes shëndetësore të tij.
Mjeku i DRSHSSH-së, kur konstaton se dosja e paraqitur nuk është subjekt i përfitimit nga ligji nr. 9355, “Për ndihmën dhe shërbimet shoqërore”, i ndryshuar, por mund të jetë objekt përfitimi nga skema e sigurimeve shoqërore, në bazë të ligjit nr. 7703, datë 11.5.1993, “Për sigurimet shoqërore në RSH”, të ndryshuar, dërgon zyrtarisht dosjen pranë Drejtorisë Rajonale të Sigurimeve Shoqërore.
4. Caktimi i pagesës për aftësinë e kufizuar bëhet nga KMCAP-i Rajonal, për periudhën e përfitimit, mbështetur në kriteret diagnostike të miratuara për çdo diagnozë.
5. Rivlerësimi i dosjes në KMCAP bëhet në varësi të gjendjes shëndetësore dhe gjithmonë dy muaj para përfundimit të afatit që është vendosur në vendimin e fundit.
Dosjet e personave me aftësi të kufizuara që nuk paraqesin dokumentacionin për rivlerësim në KMCAP në datën e rivlerësimit, ruajnë të drejtën e rishqyrtimit gjatë periudhës tremujore në vazhdim. Kur dokumentacioni paraqitet brenda kësaj periudhe, e drejta e përfitimit ruhet edhe për periudhën e prapambetur.
Kur dokumentacioni për rivlerësim nuk paraqitet në KMCAP edhe gjatë kësaj periudhe, KMCAP-i, në mbështetje të VKM-së nr. 618, datë. 7.9.2006, “Për përcaktimin e kritereve, dokumentacionit dhe masës së përfitimit të pagesës për personat me aftësi të kufizuara”, të ndryshuar me VKM-në nr. 813, datë 29.12.2017, dosja konsiderohet e mbyllur dhe praktika duhet të nisë si procedurë vlerësimi për herë të parë.
6. Vlerësimi/rivlerësimi i dosjeve të personave pretendues për përfitimin e pagesës së aftësisë së kufizuar bëhet në zbatim të kritereve mjekësore dhe diagnostike, periudhës së riaftësimit, për të cilët afatet e rivlerësimit mund të shtrihen në afate sipas kritereve mjekësore (1, 3, 5 vjet dhe përgjithmonë). 
Personat me aftësi të kufizuara që me vendim të KMCAP-it shpallen përfitues për t’u integruar nëpërmjet punësimit, gëzojnë të drejtën e përfitimit për 48 muaj, sipas përcaktimeve në ligjin nr. 9355, datë 10.3.2005, “Për ndihmën dhe shërbimet shoqërore”, të ndryshuar.
III/2 Rregullat e drejtimit, mënyra e shqyrtimit dhe marrja e vendimit në Komisionin Mjekësor të Përcaktimit të Verbërisë (KMPV)
Personat që pretendojnë të përfitojnë statusin e të verbrit janë vetëm personat që plotësojnë kushtet sipas ligjit nr. 8098, datë 28.3.1996, “Për statusin e të verbrit” dhe aktet nënligjore në fuqi. Drejtimi për në KMPV përfshin:
1. “Fletëdrejtimin për KMPV”, si dokumenti kryesor mjekësor,  pasqyron gjendjen shëndetësore dhe jep të drejtën për t’u drejtuar në KMPV, për përfitimin e statusit të të verbrit. Pajisja e aplikuesit me këtë dokument bëhet nga Komisionet Mjeko-Ligjore (KML), të specializuara pranë vendbanimit të individit. Fletëdrejtimi plotësohet saktë, qartë dhe me përgjegjësi, duke iu përgjigjur plotësisht rubrikave që ka formati dhe në të shënohet ID-ja e personit. Në përfundim, ky dokument nënshkruhet me emrin e mbiemrin e të gjithë anëtarëve të KML-së dhe vuloset nga institucioni që e lëshon.
2. Kur personi pretendon për gjendje shëndetësore të rënduar, lëshohet “Fletëdrejtimi për në KMPV” nga Komisionet Mjeko-Ligjore.
3. Kur dokumentacioni rivlerësohet ai përfshin “Epikrizën përcjellëse”, që plotësohet saktë, qartë dhe me përgjegjësi, nga mjeku okulist pranë rrethit ku banon, duke evidentuar gjendjen shëndetësore të personit të verbër nga vlerësimi i fundit deri në rivlerësimin e radhës. 
4. Personat që kërkojnë të vlerësohet/ rivlerësohet dokumentacioni për përfitimin e statusit të të verbrit ndjekin sistemin shëndetësor të referimit. Dokumentacioni për vlerësimin/ rivlerësimin e verbërisë së bashku me kopje të dokumentit të identifikimit dërgohet brenda 5 ditëve nga institucioni shëndetësor, pranë njësisë administrative ku individi ka vendbanimin.
5. Mjeku pranë SHSSH-së merr me procesverbal nga protokolli praktikën e kompletuar të dosjeve që vlerësohen për herë të parë, bën verifikimet e nevojshme të dokumentacionit mjekësor dhe brenda 30 ditëve KMPV-ja shqyrton dosjen. 
Në rivlerësimin e dosjeve, mjeku i SHSSH-së merr zyrtarisht nga administratori shoqëror dokumentacionin e plotë ekzistues, si dhe Epikrizën. 
6. Rivlerësimi i dosjes në KMPV bëhet në varësi të gjendjes shëndetësore dhe gjithmonë dy muaj para përfundimit të afatit që është vendosur në vendimin e fundit.
Dosjet e personave që nuk përmbajnë dokumentacionin e kërkuar për rivlerësim në KMPV në datën e rivlerësimit, ruajnë të drejtën e rishqyrtimit gjatë periudhës tremujore në vazhdim. Kur dokumentacioni paraqitet brenda kësaj periudhe, e drejta e përfitimit ruhet edhe për periudhën e prapambetur.
Kur dokumentacioni për rivlerësim nuk paraqitet në KMPV edhe gjatë kësaj periudhe, dosja konsiderohet e mbyllur dhe praktika duhet të nisë si procedurë vlerësimi për herë të parë.
7. Vlerësimi/Rivlerësimi i dosjeve të personave pretendues për përfitimin e statusit të verbërisë bëhet në bazë të nivelit të shkallës së pamjes dhe mundësisë për riaftësim.
Për rastet kur kemi një humbje të plotë të aftësisë për shikim nga shkaqe të ndryshme, trajtimi i të cilave nuk jep rezultat dhe konsiderohen të pakorrigjueshme, ato përcaktohen me afat të përhershëm. Për të gjitha rastet e tjera, kur ekziston mundësia e korrigjimit dhe eliminimi i shkakut që kanë sjellë uljen apo humbjen e shikimit, koha për rivlerësim përcaktohet nga KMPV-ja dhe afatet kohore mund të shtrihen nga 1, 3 e deri në 5 vjet. Në këto raste rekomandohet edhe mënyra e trajtimit të tyre, kur është e mundur dhe ka rezultat.
III/3 Rregullat e drejtimit, mënyra e shqyrtimit dhe marrja e vendimit në KMCAP-in Epror
1. Kundër vendimit të KMCAP-it Rajonal/KMPV, personi apelon në KMCAP-in Epror të specializuar. Kërkesa është e vlefshme kur ajo bëhet brenda 30 ditëve nga data e marrjes së njoftimit për vendimin e marrë nga KMCAP-i Rajonal. Ankesa bëhet me shkrim pranë administratorit shoqëror, i cili dokumenton marrjen e njoftimit në një regjistër të veçantë dhe ky i fundit e dorëzon pranë Drejtorisë Rajonale së bashku me dosjen e personit. Brenda 10 ditëve nga marrja e kërkesës, DRSHSSH-ja dërgon në SHSSH dosjen e të sëmurit së bashku me një relacion të hollësishëm, ku argumentohet vendimi i marrë nga KMCAP-i Rajonal. 
2. Në KMCAP-in Epror i sëmuri ose kërkuesi paraqitet vetëm në datën e kontrollit, që caktohet nga mjeku i Shërbimit Social Shtetëror, si edhe në datën e rikontrollit, që caktohet nga vendimi i KMCAP-it gjatë komisionimit të fundit.
3. Kur për arsye të gjendjes shëndetësore të rëndë, përfituesi nuk mund të paraqitet në KMCAP-in Epror në datën e caktuar, atëherë komisionimi i tij bëhet në banesë ose në spitalin ku ndodhet i shtruar. Në këto raste, të afërmit duhet të njoftojnë KMCAP-in Epror 15 ditë para datës së paraqitjes në komision, me anë të dokumentit të lëshuar nga mjeku kurues (Epikrizë përcjellëse), e cila evidenton gjendjen e rënduar, duke argumentuar edhe arsyen e pamundësisë së paraqitjes në KMCAP-in Epror.
4. KMCAP-i Epror i specializuar detyrohet të komisionojë apeluesit brenda periudhës dymujore nga data e paraqitjes së dokumenteve në Drejtorinë e Përgjithshme të SHSSH-së. Kur apeluesit nuk paraqiten në këto komisione dy herë radhazi dhe refuzojnë të kryejnë ekzaminimet e kërkuara/mjekimin e rekomanduar, KMCAP-i Epror merr vendim pa përfitim të pagesës dhe dosja i kthehet DRSHSSH-së përkatëse. Në këtë rast, dosja konsiderohet e mbyllur dhe për rihapjen e saj do të ndiqet procedura si për rastet që paraqiten në KMCAP për herë të parë. Të gjitha rastet e rrëzuara nga ana e KMCAP-it Epror për të njëjtin status mjeko-ligjor nuk i nënshtrohen procesit të rivlerësimit.
III/4 Vendimmarrja
1. Vendimi është dokumenti bazë juridik-mjekësor-administrativ që njeh të drejtën për përfitime nga ligji nr. 9355, datë 10.3.2005, “Për ndihmën dhe shërbimet shoqërore”, i ndryshuar,  VKM-ja nr. 618, datë. 7.9.2006, “Për përcaktimin e kritereve, dokumentacionit dhe masës së përfitimit të pagesës për personat me aftësi të kufizuar”, e ndryshuar me VKM-në nr. 813, datë 29.12.2017, ligjit nr. 8626, datë 22.6.2000, “Statusi i invalidit paraplegjik dhe tetraplegjik”, të ndryshuar, ligjit nr. 8098, datë 28.3.1996, “Për statusin e të verbrit”, të ndryshuar.
2. Vendimi plotësohet saktë, qartë me përgjegjësi sipas kërkesave të formatit, me shkrim të lexueshëm, pa korrigjime, vërtetohet me emrin dhe mbiemrin e anëtarëve të KMCAP-it, nënshkrimin e tyre, si dhe vuloset me vulën e komisionit.
3. Vendimi ka fuqi ligjore ekzekutive kur është i nënshkruar nga të gjithë anëtarët e KMCAP-it. Në rastet kur ndërmjet anëtarëve të komisionit ka mendime të ndryshme, vendimi merret me divergjencë dhe anëtari që nuk është dakord me të tjerët, argumenton vendimin me arsyet e divergjencës.
Në këto raste, vendimi mbetet pezull dhe së bashku me dosjen dërgohet zyrtarisht në KMCAP-in Epror të specializuar.
4. Kur anëtarët e KMCAP-it Epror të specializuar kanë mendime të kundërta, vendimi merr formën e prerë me shumicë votash.
5. Vendimi i KMCAP-it Epror të specializuar ka formë të prerë. Ai nuk mund të ndryshohet nga KMCAP-i Rajonal. Në ato raste kur KMCAP Rajonal gjykon se kërkuesi paraqet gjendje shëndetësore të rënduar dhe bën objekt për të ndryshuar kushtet e përfitimit, ai merr vendim duke argumentuar edhe arsyen e këtij ndryshimi. Në këto raste, pavarësisht vendimit të KMCAP-it Rajonal, vendimi do të marrë formë të prerë vetëm pas miratimit të KMCAP-it Epror të specializuar.
IV. ADMINISTRIMI I DOKUMENTEVE
1. Dosja me dokumentacionin e plotë të personit me aftësi të kufizuar sistemohet në praktikën e tij të veçantë, mbahet dhe ruhet në njësinë administrative/bashkinë ku ka vendbanimin individi.
2. Mjeku mban regjistrin e personave me aftësi të kufizuara, ku evidentohen të gjitha të dhënat lidhur me vendimin e KMCAP-it, ID-në, emër, mbiemër, afatin e përfitimit, diagnozën, grupin e përfitimit dhe vendbanimin. Vendimi në çdo rast plotësohet gjatë mbledhjes së KMCAP-it. 
Krahas plotësimit të vendimit, KMCAP-i plotëson edhe vërtetimin, i cili përmban shkurtimisht të dhënat kryesore të vendimit.  
3. Drejtoritë Rajonale të Shërbimit Social Shtetëror, në përfundim të vlerësimit të aftësisë së kufizuar, për personat aplikues, hedhin brenda 10 ditëve nga data e vlerësimit/rivlerësimit në arkivin elektronik, dokumentacionin që përmban dosja e përfituesit dhe e dërgojnë atë pranë njësisë administrative të shoqëruar me njoftimin për vendimin për çdo person.
4. Drejtoria e Komisionimit të Aftësisë së Kufizuar në Shërbimin Social Shtetëror, në përfundim të vlerësimit të verbërisë për personat aplikues, hedh brenda 30 ditëve nga data e vlerësimit/rivlerësimit në arkivin elektronik dokumentacionin që përmban dosja e përfituesit dhe e dërgojnë atë pranë njësisë administrative të shoqëruar me njoftimin për vendimin për çdo person.
5. Personeli mjekësor, anëtarët e Komisionit Mjekësor, si edhe anëtarët e KMCAP-it/KMPV-së që me veprimet e tyre dëmtojnë fondet e buxhetit të shtetit, mbajnë përgjegjësi disiplinore, përgjegjësi materiale, përgjegjësi penale.
Anëtarët e KMCAP-eve, që në veprimtarinë e tyre veprojnë në kundërshtim me normat e caktuara dhe dëmtojnë fondet e buxhetit të shtetit, dënohen me gjobë sipas legjislacionit në fuqi.
Kundër vendimit të gjobës bëhet ankim brenda 30 ditëve nga data e njoftimit, pranë Komisionit të Apelimit, i cili ngrihet nga Drejtori i Përgjithshëm i Shërbimit Social Shtetëror, i cili lë në fuqi, anulon ose ndryshon masën e gjobës.
6. Kontrolli i zbatimit të kësaj rregulloreje realizohet nga Drejtoria e Përgjithshme e Shërbimit Social Shtetëror. 






VENDIM
Nr. 10, datë 7.2.2018

PËR MIRATIMIN E DISA NDRYSHIMEVE NË RREGULLOREN “MBI MINIMUMIN E REZERVËS SË DETYRUAR MBAJTUR NË BANKËN E SHQIPËRISË NGA BANKAT”

Në bazë dhe për zbatim të nenit 19 dhe nenit 43, shkronjat “a” dhe “c”, të ligjit nr. 8269, datë 23.12.1997, “Për Bankën e Shqipërisë”, të ndryshuar; si dhe bazuar në propozimin e Departamentit të Operacioneve Monetare, Këshilli Mbikëqyrës i Bankës së Shqipërisë

VENDOSI:

1. Në rregulloren “Mbi minimumin e rezervës së detyruar mbajtur në Bankën e Shqipërisë nga bankat”, miratuar me vendimin e Këshillit Mbikëqyrës nr. 29, datë 16.5.2012, të ndryshuar, të bëhen ndryshimet e mëposhtme:
a) Në nenin 4, shkronja “h” ndryshon sipas përmbajtjes së mëposhtme:
“Remunerimi i rezervës së detyruar” është shuma e interesit që paguhet nga Banka e Shqipërisë për bankat, për rezervën e detyruar të mbajtur nga këto të fundit në Bankën e Shqipërisë.
b) Në nenin 4, pas shkronjës “k” shtohet shkronja “l”, sipas përmbajtjes së mëposhtme:
“Ndërmjetës të tjerë financiarë e ndihmës financiarë” përfshin të gjitha institucionet e tjera që kryejnë ndërmjetësim financiar apo lehtësojnë ndërmjetësimin financiar (përjashtuar kompanitë e sigurimit dhe fondet e pensionit), të tillë si: institucionet e kreditit, institucionet që ofrojnë qiranë financiare (leasing), institucionet e financimit të transaksioneve tregtare, institucionet e mikrokredisë, faktoringut, të gjitha shërbimet e pagesave dhe transferimit të parave, unionet e shoqërive të kursim-kreditit, shoqëritë adminis-truese të fondeve të investimit dhe të fondeve të pensionit vullnetar, zyrat e këmbimit valutor etj.
c) Në nenin 6, pika 1 ndryshon sipas përmbajtjes së mëposhtme:
“Baza e rezervës përfshin detyrimet nga pranimi i fondeve nga bankat, në formë depozitash dhe instrumentesh borxhi të emetuara prej vetë bankave, të pasqyruara në bilancin kontabël të tyre, në lekë dhe në valutë. Këto detyrime, ndër të tjera, përfshijnë: 
a) detyrimet ndaj shoqërive të kursim-kreditit;
b) detyrimet ndaj fondeve të investimit;
c) detyrimet ndaj fondeve të pensionit vullnetar;
d) detyrimet ndaj shoqërive të sigurimit;
e) detyrimet ndaj ndërmjetësve të tjerë financiarë e ndihmësve financiarë.”. 
d) Në nenin 7, në pikën 1, pas shkronjës “c” shtohet shkronja “d”, sipas përmbajtjes së mëposhtme:
“d) instrumentet e borxhit të emetuara nga banka me afat maturimi fillestar mbi 2 vjet.”.
e) Në nenin 9, pika 3 ndryshon sipas përmbajtjes së mëposhtme:
“Bankat dorëzojnë në Bankën e Shqipërisë pasqyrën(at) e llogaritjes së rezervës së detyruar në lekë dhe në valutë sipas anekseve nr. 1 dhe nr. 2 bashkëlidhur kësaj rregulloreje, brenda datës 10 të muajit në të cilin fillon periudha e mbajtjes së rezervës së detyruar.”. 
f) Në nenin 10, pika 1 ndryshon sipas përmbajtjes së mëposhtme: 
“Bankat mbajnë rezervën e detyruar në llogaritë e tyre rezervë në lekë dhe në valutë (në euro dhe në dollarë amerikanë) në Bankën e Shqipërisë, sipas përcaktimit në vendimin e Këshillit Mbikëqyrës të Bankës së Shqipërisë.”.
g) Në nenin 12/1, pika 2 ndryshon sipas përmbajtjes së mëposhtme:
“Teprica e llogarisë rezervë në euro është diferenca e gjendjes në llogarinë rezervë me rezervën e detyruar të mbajtur në euro, e llogaritur çdo ditë.”.
h) Në nenin 12/1, pika 2/a ndryshon sipas përmbajtjes së mëposhtme:
“Teprica e llogarisë rezervë në dollarë amerikanë është diferenca e gjendjes në llogarinë rezervë me rezervën e detyruar të mbajtur në dollarë amerikanë, e llogaritur çdo ditë, por jo më e vogël se niveli minimal i tepricës.”.
i) Në nenin 15, pika 1 ndryshon sipas përmbajtjes së mëposhtme:
“Departamenti i Operacioneve Monetare verifikon saktësinë e raportimit të rezervës së detyruar në përputhje me të dhënat e raportuara në SRU nëpërmjet sistemit ERRS dhe/ose nëpërmjet inspektimeve në vend të bankës, të kryera nga Departamenti i Mbikëqyrjes.”. 
j) Në nenin 15, pika 2, shkronja “b” shfuqizohet.

2. Me zbatimin e këtij vendimi ngarkohet Departamenti i Operacioneve Monetare dhe Departamenti i Mbikëqyrjes. 
3. Ngarkohet Kabineti i Guvernatorit me publikimin e këtij vendimi në Fletoren Zyrtare të Republikës së Shqipërisë dhe në faqen e internetit të Bankës së Shqipërisë, dhe Departamenti i Kërkimeve me publikimin në Buletinin Zyrtar.
4. Me hyrjen në fuqi të këtij vendimi, shfuqizohet neni 1, shkronja “b” e vendimit të Këshillit Mbikëqyrës 38, datë 25.6.2014, “Për miratimin e disa ndryshimeve në rregulloren “Mbi minimumin e rezervës së detyruar mbajtur në Bankën e Shqipërisë nga bankat””.
Ky vendim hyn në fuqi më 24 shkurt 2018.

KRYETARI
Gent Sejko

VENDIM
Nr. 14, datë 7.2.2018

PËR NJË NDRYSHIM NË RREGULLOREN “PËR ADMINISTRIMIN E RREZIKUT TË LIKUIDITETIT”

[bookmark: OLE_LINK3]Në bazë dhe për zbatim të nenit 3, pika 3, nenit 12, shkronja “a” dhe nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë’, të ndryshuar; të nenit 26, pika 1, shkronja “a” dhe nenit 66, të ligjit nr. 9662, datë 18.12.2006, “Për bankat në Republikën e Shqipërisë”, të ndryshuar, Këshilli Mbikëqyrës i Bankës së Shqipërisë, me propozimin e Departamentit të Stabilitetit Financiar dhe të Departamentit të Mbikëqyrjes, 

VENDOSI:

1. Në rregulloren “Për administrimin e rrezikut të likuiditetit”, miratuar me vendimin nr. 71, datë 14.10.2009, të Këshillit Mbikëqyrës të Bankës së Shqipërisë, e ndryshuar, të bëhet ndryshimi i mëposhtëm:
a) Në nenin 19, pika 3, shkronja “a” ndryshon me përmbajtjen e mëposhtme:
“në monedhën kombëtare (lekë) në nivelin minimal 15% (pesëmbëdhjetë për qind) dhe në monedhë të huaj në nivelin minimal 20% (njëzet për qind); dhe”
2. Bankat të marrin masat për plotësimin e kërkesave të pikës 1 të këtij vendimi, brenda datës 31 mars 2018. 
3. Ngarkohet Departamenti i Mbikëqyrjes së Bankës së Shqipërisë për ndjekjen e zbatimit të këtij vendimi.
4. Ngarkohet Kabineti i Guvernatorit dhe Departamenti i Kërkimeve me publikimin e këtij vendimi, përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
Ky vendim hyn në fuqi 15 (pesëmbëdhjetë) ditë pas botimit në Fletoren Zyrtare.

KRYETARI
Gent Sejko

VENDIM
Nr. 15, datë 7.2.2018

PËR DISA NDRYSHIME NË RREGULLOREN “MBI TRANSPARENCËN PËR PRODUKTET DHE SHËRBIMET BANKARE E FINANCIARE”

Në bazë dhe për zbatim të nenit 12, shkronja “a” dhe nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, të ndryshuar; dhe të neneve 124 dhe 125, të ligjit nr. 9662, datë 18.12.2006, “Për bankat në Republikën e Shqipërisë”, të ndryshuar, Këshilli Mbikëqyrës i Bankës së Shqipërisë, me propozimin e Departamentit të Stabilitetit Financiar dhe të Departamentit të Mbikëqyrjes,

VENDOSI:

1. Në rregulloren “Mbi transparencën për produktet dhe shërbimet bankare e financiare”, miratuar me vendimin nr. 59, datë 29.8.2008, të Këshillit Mbikëqyrës të Bankës së Shqipërisë, e ndryshuar, të bëhen ndryshimet e mëposhtme:
a) Në nenin 5, pas pikës 3, shtohet pika 3/1, me përmbajtjen e mëposhtme:
“3/1. Në rastin kur klienti aplikon për një kredi në monedhë të ndryshme nga ajo në të cilën gjeneron të ardhurat dhe kur banka vlerëson se kapacitetet e tij për t’u mbrojtur nga rreziku i kursit të këmbimit janë të pamjaftueshme, banka i ofron klientit, si alternativë, një kredi të krahasueshme në monedhën në të cilën gjenerohen të ardhurat e tij.”;
b) Në nenin 7, pika 2, shkronja d), pas togfjalëshit “një koment të shkruar”, shtohet togfjalëshi “të shoqëruar me një shembull ilustrues,”. 
2. Ngarkohet Departamenti i Mbikëqyrjes së Bankës së Shqipërisë për ndjekjen e zbatimit të këtij vendimi.
3. Ngarkohet Kabineti i Guvernatorit dhe Departamenti i Kërkimeve me publikimin e këtij vendimi, përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë. 
Ky vendim hyn në fuqi 15 (pesëmbëdhjetë) ditë pas botimit në Fletoren Zyrtare.

KRYETARI
Gent Sejko

VENDIM
Nr. 17, datë 7.2.2018

PËR DISA NDRYSHIME NË RREGULLOREN “PËR INSTRUMENTET E PAGESAVE ELEKTRONIKE”

Në bazë dhe për zbatim të nenit 1, pika 4, shkronja “b”, nenit 21 dhe nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, të ndryshuar, me propozimin e Departamentit të Mbikëqyrjes dhe të Departamentit të Sistemeve të Pagesave dhe Kontabilitetit e Financës, 

VENDOSI:

1. Në nenin 4, pika 1 të rregullores “Për instrumentet e pagesave elektronike”, miratuar me vendimin nr. 11, datë 6.2.2008, të Këshillit Mbikëqyrës të Bankës së Shqipërisë, të ndryshuar, pas shkronjës “t” shtohet  shkronja “u”, me përmbajtje si më poshtë:
 “Standardet e Industrisë së Kartave për Pagesa (Payment Card Industry-PCI) mbi kërkesat e sigurisë së PIN-it janë standardet e krijuara nga Këshilli i Standardeve të Sigurisë i Industrisë së Kartave për Pagesa, me qëllim administrimin, procesimin dhe transmetimin e sigurt të të dhënave të PIN-it.”. Këshilli i Standardeve të Sigurisë së Industrisë së Kartave për Pagesa përbëhet nga aktorët kryesorë në industrinë e kartave, me qëllim garantimin e sigurisë dhe efikasitetit në këtë treg. 
2. Në nenin 8, pika 4, shkronja “b” ndryshon me përmbajtje si vijon:

 “t’i dorëzojë PIN-in në zarf të mbyllur ose me mjete të tjera të komunikimit elektronik, të cilat zbatojnë standardet e PCI-së mbi kërkesat e sigurisë së PIN-it, vetëm mbajtësit dhe askujt tjetër:”.
3. Në nenin 19, pika 2, pas togfjalëshit: “PIN-i, i dorëzohet i mbyllur në një zarf” shtohet togfjalëshi: “ose me mjete të tjera të komunikimit elektronik, të cilat zbatojnë standardet e PCI-së mbi kërkesat e sigurisë së PIN-it”.
4. Ngarkohet Departamenti i Mbikëqyrjes dhe Departamenti i Sistemeve të Pagesave dhe Kontabilitetit e Financës për ndjekjen e zbatimit të këtij vendimi.
5. Ngarkohet Kabineti i Guvernatorit për publikimin e këtij vendimi në Fletoren Zyrtare të Republikës së Shqipërisë dhe Departamenti i Kërkimeve për publikimin e tij në Buletinin Zyrtar të Bankës së Shqipërisë.
Ky vendim hyn në fuqi 15 ditë pas botimit në Fletoren Zyrtare.

KRYETARI
Gent Sejko






KËRKESË
Nr. 3608/1, datë 12.2.2018

PËR SHPRONËSIM PUBLIK

Ministria e Infrastrukturës dhe Energjisë shpall kërkesën për shpronësim, për interes publik, të pasurive të paluajtshme, pronë private, që preken nga realizimi i projektit “Sistemim, asfaltim i bllokut të banimit në lagjen “Xhevdet Nepravishta””, Lushnjë.
Subjekti kërkues i këtij objekti është Bashkia Lushnjë. 
Me anë të këtij publikimi kërkojmë të vëmë në dijeni personat të cilët preken nga ky shpronësim, që konsiston në masën e vlerësimit të llogaritur në bazë të vendimit nr. 138, datë 23.3.2000, të Këshillit të Ministrave, “Për kriteret teknike të vlerësimit dhe të përllogaritjes së masës së shpërblimit të pasurive që shpronësohen, të pasurive që zhvlerësohen dhe të të drejtave të personave të tretë, për interes publik”, të ndryshuar, për pronarët sipas listës emërore bashkëlidhur.
Vlera totale e shpronësimit është: 1 459 196 (një milion e katërqind e pesëdhjetë e nëntë mijë e njëqind e nëntëdhjetë e gjashtë) lekë.

ZËVENDËSMINISTRI I INFRASTRUKTURËS
DHE ENERGJISË
Artan Shkreli

Lista e pronarëve të pasurive pronë private dhe vlera e shpronësimit, për realizimin e projektit:
“Sistemim, asfaltim i bllokut të banimit në lagjen “Xhevdet Nepravishta””, Lushnjë


	
	
	
	
	
	
	
	
	
	
	Vlera e shpronësimit të znj. Tereza Mevlan Bendo (Xhindoli) dhe z. Fatmir Izet Muça

	
	
	
	
	
	
	
	
	
	
	Investitori Bashkia  Lushnje

	
	
	
	
	
	
	
	
	
	
	

	Nr.
	Emër Mbiemër
	Nr/pasurisë 
	Zona Kadastrale
	Sipërfaqja
	Çmimi
	Vlera totale
	Shënime Konfirmuar ose jo nga  nga ZVRPP-ja

	
	
	
	
	Truall
	Ndërtesë
	Truall
	Ndërtesë
	Truall
	Ndërtesë
	 

	1
	Tereza Mevlan Bendo (Xhindoli)
	24/13
	8571
	0
	50 m ²
	0
	877 311
	0
	877 311
	Konfirmuar shkresë nr. 2401/1 prot., datë 30/3/2017

	2
	Fatmir Izet Muça
	24/10 ND
	8571
	0
	20 m ²
	0
	581 885
	0
	581 885
	Konfirmuar shkresë nr. 2401/1 prot., datë 30/3/2017

	                           Vlera totale e shpronësimit                           1 459 196         





KËRKESË

Shtetasi Beqir Klari, i datëlindjes 10.1.1959, kërkon, pranë Gjykatës së Rrethit Gjyqësor Durrës, shpalljen të vdekur të personit të zhdukur Haki Sherif Klari, lindur më 9.4.1961 dhe vdekur në Durrës, në datë 1 janar të vitit 1992. 

KËRKUES
Beqir Klari

